section_heading: Opis
paragraph_text: U Tebi je poštovana kao zaštitnica tebanske nekropole, kao gospodarica zapada. U nekim oblicima je vrlo slična Izidi. Prikazuje se antropomorfno kao žena, koja u ruci može da drži zvečku, struk lotosa, žezlo, a i često se prikazuje u haljini crvene ili tirkizne boje ili u dvobojnoj (tirkizno - crvenoj), na glavi ima kapu u obliku krila kraguja s postoljem na kojem su rogovi sa Sunčevim diskom. Predstavlja se i u životinjskom obliku, kao govedo s diskom među rogovima. Na nekim prikazima božica sa Suncem na glavi je zapravo Izida, primjerice u grobnici Horemheba, gdje je naslikana "Izida-Hathor" (slično Amon-Ra). U Novom kraljevstvu će se čak prikazivati s kravljom glavom. Kad se željela napraviti razlika između nje i Izide, Hathor bi nosila hijeroglif za zapad, jer je božica zapada. U jednom mitu postoji sedam Hathorinih krava koje čovjek može štovati u Duatu.